ປາກິສຖານ ໄວ້ອາໄລນຳ ພວກທີ່ເສຍຊີວິດ ໃນການໂຈມຕີສະຫຼະຊີບ ທີ່ໂບດຄຣິສຕຽນ
ຂະນະດຽວກັນ ຊາວຄຣິສຕຽນ ໃນຫຼາຍຫົວເມືອງ ຮວມທັງເມືອງ Lahore ພາກັນເດີນຂະບວນ ປະທ້ວງ ຕໍ່ຄວາມລົ້ມແຫຼວ ຂອງເຈົ້າໜ້າທີ່ ທີ່ບໍ່ສາມາດປົກປ້ອງເຂົາເຈົ້າ.
ທີ່ປາກິສຖານ ຊາວຄຣິສຕຽນໃນທົ່ວປະເທດ ພາກັນໄວ້ອາໄລ ໃນວັນຈັນມື້ນີ້ ນຶ່ງມື້ຫຼັງຈາກຜູ້ໂຈມຕີສະຫຼະຊີບສອງຄົນ ລະເບີດ ໂຕຕາຍຢູ່ນອກໂບດຄຣິສຕຽນສອງແຫ່ງໃນເມືອງ Lahore ທີ່ ໄດ້ເອົາຊີວິດຜູ້ຄົນໄປ 15 ຄົນ ຮວມທັງເດັກນ້ອຍຜູ້ຊາຍຄົນນຶ່ງ ອາຍຸ 9 ຂວບ ພວກໂຮງຮຽນຄຣິສຕຽນຕ່າງໆໃນປາກິສຖານ ປິດໃນວັນຈັນມື້ນີ້ ເພື່ອທຳພິທີສົ່ງສະການພວກທີ່ໄດ້ຮັບເຄາະຮ້າຍເສຍຊີວິດໄປນັ້ນ ມີ 70 ຄົນໄດ້ຮັບບາດເຈັບ ໃນການໂຈມຕີເມື່ອວັນອາທິດວານນີ້ ເວລາມືປືນສອງຄົນ ພະຍາຍາມຍິງປືນບຸກເຂົ້າໄປໃນໂບດເຫຼົ່າ ນັ້ນໃນລະຫວ່າງການທຳພິທີທາງສາສະໜາ ໃນຄຸ້ມ Youhanabadທີ່ປະຊາຊົນສ່ວນຫຼາຍເປັນຊາວຄຣິສຕຽນໃນເຂດຊານເມືອງ Lahore ເວລາພວກເຈົ້າໜ້າທີ່ຮັກສາຄວາມປອດໄພ ຢຸດພວກມືປືນຢູ່ທາງເຂົ້າໂບດ ພວກເຂົາກໍກົດປຸ່ມຂະນວນລະເບີດຂອງພວກເຂົາ ກຸ່ມຫົວຮຸນແຮງກຸ່ມນຶ່ງທີ່ເປັນພັນທະມິດກັບກຸ່ມຕາລີບັນ ປາກິສຖານ ໄດ້ອ້າງເອົາຄວາມຮັບຜິດຊອບໃນການໂຈມ ຕີຄັ້ງນີ້ ພວກ ຊາວຄຣິສຕຽນໃນຫຼາຍຫົວເມືອງ ຮວມທັງເມືອງ Lahore ພາກັນເດີນຂະບວນຢູ່ຕາມຖະໜົນໃນວັນຈັນມື້ນີ້ ຄືກັນກັບຈຳນວນນຶ່ງໄດ້ ພາກັນເດີນຂະບວນໃນວັນອາທິດ ວານນີ້ ເພື່ອປະທ້ວງຕໍ່ອັນທີ່ພວກເຂົາເຈົ້າເວົ້າວ່າ ເປັນຄວາມ ລົ້ມແຫຼວຂອງເຈົ້າໜ້າທີ່ ທີ່ບໍ່ສາມາດປົກປ້ອງເຂົາເຈົ້າ ປະຊາຊົນຈຳນວນເກືອບນຶ່ງລ້ານຄົນອາໄສຢູ່ໃນຄຸ້ມ Youhanabad ຊຶ່ງເປັນບ່ອນຢູ່ອາ ໄສໃຫຍ່ທີ່ສຸດຂອງຊາວຄຣິສຕຽນ ຊົນກຸ່ມນ້ອຍໃນປາກິສຖານ